» Comencen les obres de millora del castell de Montbui, a Bigues i Riells | EL9NOU.CAT
Comencen les obres de millora del castell de Montbui, a Bigues i Riells
L’actuació permetrà la conservació i consolidació del monument
01/12/2017 | 20:35
Unes bastides al castell de Montbui durant les obres de reforma | Ajuntament de Bigues i Riells
Les obres de millora del castell de Montbui, a Bigues i Riells, han començat en les últimes setmanes. L’actuació té com a objectiu garantir la consolidació i conservació d’aquest castell. En la primera fase es preveu la consolidació de llenç nord, amb un pressupost de 60.000 euros.
Les següents fases preveuen aturar el procés de deteriorament del monument. Les obres permetran adequar un itinerari que permeti a un guia explicar-ne el conjunt. Es col·locaran elements d’indicació d’itineraris, escales per salvar desnivells i baranes de seguretat.
Les obres s’han adjudicat a l’empresa Rècop-Restauracions Arquitectòniques, SL, que preveu que trigarà cinc mesos a executar-les. El pressupost és de 158.619 euros, dels quals 60.000 estan subvencionats per la Diputació de Barcelona i més de 77.000 pel Departament de Cultura de la Generalitat. La resta va a càrrec de l’Ajuntament.
Castell de MontbuipatrimoniReforma
Bigues i Riells tanca l’accés al Castell de Montbui per risc d’esfondrament
Bigues i Riells tanca l’accés al Castell de Montbui per unes esquerdes